
Praestat,  propria  mente  errare  quam  sine  mente 
oracula  loqui! 


Praefamen, 


,,Pn  turbam  medicorum ! Proh  dissertationum  ca- 
tervam!  — „Quae  quidem  voces,  quantumlibet 
saepius  in  ore  et  Patriciorum  et  Plebejorum  so- 
nent  ac  resonent;  haud  tamen  fecerunt,  ut  meri 
putique  medici  officia  diligenter  reputare  ac  ejus- 
dem dignitatem  studiis,  quae  quidem  exerceri  res 
medica  atque  chirurgica  jubet,  operam  navando 
magis  magisque  investigare  unquam  ego  defessus 
fuerim»  Quo  factum  est,  ut  tentamine  et  exami- 
ne rigoroso  jam  ante  tredecim  menses  rite  peractis 
eummos  honores  in  utraque  medicina  capessendos 
nunc  ambiam»  Ambire  autem  non  est  induere! 
Antequam  vero  ejusmodi  honoribus  exornari  pos- 
sim, majores  jamjam  instituere,  dissertatiunculam 
mihi  esse  scribendam  ac  rite  defendendam. 


Quid  igitur  agendum?  — Mos  ille  priscus  sub 
jugum  quasi  me  mittit  atque  libellum  hunc  edere 
me  cogit.  Cui  itaque  visum  erit,  eas  literas  op- 
probio  mihi  facere:  is,  quaeso,  secum  reputet, 

animum  quadam  necessitate  coercitum  vincula 
nunquam  deserere,  juveni  dein  nondum  inesse 
praestantiam  viri! 


Sectio  p r ima. 


Exposito  morbi, 

Priusquam,  quod  medicis  recentioribus  nomine 
nystagmi  vocare  placet,  fusius  exponamus:  ut  de 

morbi  historia  nonnulla  praemittamus  opus  videtur» 
Hippocrates,  Galenus  aliique  viri  pristinae  me- 
dicorum aetatis,  qui  de  oculi  morbis  scripsere,  nunc 
iimov , nunc  toiv  £1  nunc  r«w 

vvroty/uciv  utuntur  nomine  bulbi  spasmos  clonicos 
designaturi» 

Itaque  quaeritur,  num  eae  voces  rem  unam  ean- 
demve  significent  an  potius  harum  varietas  et  rerum 
ipsis  enominatarum  secum  ferat  differentiam? 

Hippocrates,  cui  nystagmus  inprimis  nomine 
'i7T7r»v  venit,  id  vocabulum  trahit  ad  affectionem  in- 
sitam et  naturalem  oculorum,  per  quam  nunquam 

ipsi  couquiescunt,  sed  tremuli  semper  moventur, 
semper  instabiles. 

Quam  quidem  affectionem  Galenus  comparat  cum 
stridore  dentium  naturali  et  congenito,  ,, dentibus 
enim,  inquit,  stridere  ex  natura  simile  est  oculorum 
affectui  quibusdam  insito,  quem  \7c7r6i  appellant, 
cum  nullo  tempore  firmi  ac  stabiles  manere  possint, 
sed  tremuli  adsidue  jactentur.14 

Uterque  horum  auctorum,  qui  nystagmum  prae* 

• • • t/ 

primis  nonnne  irrn-tv  seu  ocp^u^ftcHv  iyetiu gidf&ivuv  ap- 
pellant, eodem  nil  aliud  petit,  nisi  spasmum  cloni- 
cum, quo  quidem  oculus  ipse  vel  potius  musculi 
oculares,  quibus  trementibus  necesse  est  oculi  tre- 
mant, corripiuntur. 

Fro  ipsorum  auctoritate  hocce  in  morbo  pars 
adfecta  neque  est  iris  singularis  neque  palpebrae,  uti 
medici  censent  recentiores,  sed  bulbus  oculi  ipse  ac 
musculi  eundem  moventes. 

Est  demum  Riolanu9  pater,  qui  nomen  v ad 
spasmum  iridis  clonicum  adterat  dicendo  ,,nonnun- 
quam  in  uvea  tremulum  eum  adfectum  se  vidisse. “ 

Quo  quidem  a tempore  auctores  recentiores,  ad 
IMauchartii  et  Woolhusii  instar,  voce  nm-tv  tantum- 
modo alternam  et  continuo  repetitam  pupillae  dilata- 
tionem et  constrictionem,  nomine  autem  nystagmi 
convulsionem  seu  invitam  agitationem  bulbi  ocularis 
intelligi  volunt. 

Quemadmodum  vero  totus  rerum  medicarum 
ambitus  experientia  nititur  atque  cum  ipsa  in  dies 
augetur  et  immutatur:  ita  etiam  illa  de  nystagmo 
praecepta  neutiquam  mansere  incolumia. 


Etenim  licet  pristini  auctores  vocem  nystagmi 
ad  motus  vel  solius  bulbi  vel  iridis  convulsivos  trahi 
velint,  nuperioribus  medicis,  Sauvagesio  praeeunte, 
et  spasmo  palpebrarum  clonico  idem  nomen  haud 
displicuit  indere,  quare  vocabulum  „ nystagmus 44 
morbum  oculi  complectitur  triplicem. 

Nunc  autem  it  quaestio,  quo  jure  ac  merito  no- 
tio nystagmi  ad  hancce  triplicitatem  evecta  sit? 

ex  quo  quidem  vocabulo  graeco  origi- 
nem trahit  nystagmus,  est  nictare,  dormiturire  et 
capite  nutante  dormitare.  Qua  de  causa  verba  Hip- 
pocratis: twv  wA£#vt£S,  j,  e.  oculi 

natantes  velut  nictantium,  sive;  oculi  tremuli  et  ad* 
sidue  fere  se  moventes,  quales  prae  somnolentia 
dormiturientium.  — De  eo  autem  phaenomeno,  quod 
haud  raro  hominum  magna  dormiendi  cupiditate  presso- 
rum, ob  quam  stantes  etiam  connivent  et  dormitant, 
vel  oculus  internus  varie  moveatur  vel  palpebrae 
modo  hient  mode  occludantur,  nomen  affectionis 
oculorum  spasticae,  in  qua  eadem  fere  occurrunt 
symptomata,  deductum  ideoque  veluti  notio  tripli- 
cem morbum  unius  ejusdemque  organi  amplectens 
haud  inepte  electum  esse  mihi  videtur.  Nam, 
etiamsi  nystagmus  pro  partibus  oculi  singulis,  quas 
ipse  occupat,  et  singulos  peculiaresque  stabiliat  mor- 
bos: ii  tamen  una  fere  eademque  natura  ac  causa 
proxima  gaudent.  Quippe  quid  est  nystagmus  bul- 
bi? Quid  hippus  iridis?  Quid  nictitatio  palpebra- 
rum? — Quid  quidem  aliud  nisi  motus  e spasmis 
clonicis  profecti? 


H 


Iro  meo  igitur  arbitrio  complecitur 

nystagmus, 

(s.  convulsio,  s.  epilepsia,  s.  hysterismus  oculi,) 

0 spasmum  clonicum  bulbi 
(s.  instabilitatem  oculi,  s.  tvrxyficv  s. 

2)  spasmum  clonicum  iridis  (s.  hippon); 

5)  spasmum  clonicum  palpebrarum  (s.  ble- 
pharospasmum clonicum,  s,  nictitationem  palpe- 
hrarum.) 


Ex  his,  quae  jam  modo  de  voce  nystagmi  gene- 
ratiin  disserui,  elucet,  tres  hasce  enumeratas  species 
ml  aliud  esae  spasmos  clonicos,  in  quibus  lex 
organismi  illa,  secundum  quam  motus  oculi  arbitrio 
obediunt,  laesa  apparet  atque  abolita*  Quae  tamen 
pro  diversitate  partium  adfectarum  eo  procedunt  dis- 
crimine: 

■i*  Nystagmus  xxt  s.  «Q^xh/xo ) 

est  spasmus  musculorum  bulbum  moventium  cloni- 
cus* ita  ut  ambo  eorum  antagonistae  inter  contrac- 
tionem et  expansionem  ineant  vicissitudinem  invo- 
luntariam, celerem  ac  nunc  continuam  nunc  inter- 
mittentem. 

II.  Hippos,  qua  voce  nunc  temporis  medici 
spasmum  iridis  significant,  est  illa  hujusce  membra- 
nae affectio,  ob  quam  pupilla  continua  constrictione 
et  dilatatione  motui  tremulento  haud  absimili  ve- 
xatur. 

Unde  autem  id  nominis?  — ."Licet  Plinii  alio- 
rumve  auctorum  adnotationes  etymologicae  nil  lucis 
vocabulo  „hippos“  affundant:  me  tainen  vix  pudet 

censere,  nostros  majores,  quibus  saepius  dissimillima 
conferre  placuit,  inter  effigiem  equi  currentis  ac  iri- 
dis motae  quandam  detexisse  similitudinem  ideoque 
hoc  nomen  usurpasse. 

Quoniam  vero  <Wos  in  ore  Hippocratis,  Galeni 
aliorum  ve  antiqui  temporis  medicorum  aeque  atque 
nystagmus  spasmus  bulbi  clonicus  dicebatur:  factum 
est,  ut  utrumque  nomen  semper  concurreret  synony- 
mon,  eo  tamen  discrimine,  quod  vocabulum 
ab  equi  effigie  erat  deductum.  Serioribus  autem 
temporibus,  quibus  quorumdam  ophthaimologorura 
intererat,  pro  peculiari  morbi  phaenomeno  et  nomen 
habere  peculiare,  vocem  ,,»7r^o«tc  soli  illi  affectui  iri- 
dis convulsivo  tribuebatur,  ita  ut  iWe?  in  iride 
eadem  iis  esset  affectio , quae  in  bulbo  nystagmus. 
Utramque  tamen  morbi  formam  maxime  sibi  esse  aff« 
finem  ideoque  haud  immerito  iisdem  fere  nominibus 
signari  posse,  ex  observatione,  qua  ambae  affectiones 
una  simulque  vel  vicissim  subinde  obveniunt,  af- 
fatim patet, 

III,  Tertiam  denique  nystagmi  speciem  praebet  n ic- 
ti tatio  palpebrarum,  quae,  quamvis  pariter  ac 
nystagmus  bulbi  et  hippos  spasmis  clonicis  nixa,  ab  iis 
tamen  vel  sede  vel  eo  distat,  quod  motus  spasmo- 
dici ob  peculiarum  partis  affectae  structuram  atque 
connexum  non  ad  omnes  partes  fiunt  ac  idcirco  ro- 
tationes ininime  ineunt,  sed  potius  palpebras  vel 

tremulas  vel  imo  nunc  confluentes  nunc  hiantes  ef- 
ficiunt. 


Sectio  secunda: 


Diagnosis. 

Vixdum  in  voce  nystagmi  definienda  potui,  quin 
et  plura  immiscerem  momenta  diagnostica,  quamo- 
brem,  ne  quis  meam  conqueratur  loquacitatem,  quae- 
dam tantummodo  symptomata  nunc  additurus  sum 
pathognomonica. 

Signum  praecipuum  , quo  quidem  omnes  tres 
species  nystagmi  enumeratae  gaudent,  motibus  con- 
stituitur clonicis  seu  convulsione  partium  affectarum. 

I.  Nystagmus  s.  instabilitas  bulbi  dignoscitur  eo, 
quod  bulbus  praeter  voluntatem  aegroti  nunc  sur- 
sum , nunc  deorsum,  nunc  ab  uno  ad  alterum  can- 
thum celeriter  agitatur  vel  denique  imo  rotatur. 

Easdem  fere  agitationes  ac  bulbus  perpetitur 
iris 

II.  in  hippo,  qui  ita  ad  conspectum  pervenit,  ut 
pupilla  modo  constringatur  modo  tremula  dilatetur. 

III,  Nictitationem  dein  palpebrarum  adesse  liquet 
ex  agitatione  musculi  levatoris  atque  orbicularis  al- 
terna, secundum  quam  palpebrae  jam  hiant  jam  sibi 
invicem  admoventur,  ambitu  jam  imminuuntur  jam 
inaugentur.  Quo  tamen  in  phaenomeno  musculus 
orbicularis  levatorem  actione  superare  videtur,  — 


Nonnunquam  etiam  contingit,  ut  fibrae  palpebrarum 
singulares  motu  convulsivo  veaxtae  hunc  prodant 
spasmum. 

Si  quidem  nystagmus  sensn  latiori  ad  summum 
evectus  sit  gradum , omnes  tres  ejusdem  species  in 
concentu  unaque  apparent.  In  gradu  hujusce  morbi 
mitiori  nystagmus  bulbi  et  iridis  hippos  plerumque 
concurrunt,  rarissime  tamen  a se  invicem  discreti 
obveniunt  ac  soli;  nictitatio  autem  palpebrarum  jam 
saepius  velut  integrum  morbi  phaenomenon  offertur. 


Sectio  tertio : 


Aetiologia. 

Ex  iis,  quae  jam  supra  commemoravimus,  liquet, 
notione  nystagmi  motus  hosce  convulsivos,  quibus 
bulbus  oculi,  iris  nec  minus  palpebrae  corripiantur, 
esse  intelligendos.  Pro  ea  autem  institutione  omnes 
causae  ad  nystagnum  spectantes  vel  quoad  summam 
hujusce  vocis  vel  quoad  singulas  ejusdem  species 
considerari  debent. 

Potentiae  enim,  ex  quibus  nystagmus  oriri  po- 
test, haud  immerito  dispescuntur  in  causam  proxi- 
mam ac  causas  remotas.  Quoniam  tamen  causa  pro- 
xima , quatenus  de  ea  disserere  licitum  est , ex  alia- 
rum demum  noxarum  compensatione  optime  redun- 
dat: eas  organismi  rationes,  quae  ad  nystagmum  pro- 

vocandum  nexu  pollent  laxiori , primum  investigare 
conabor* 


A.  Causae  remotae . 


i.  Causae  praedisponentes. 

Hisce  enim  illas  innui  volo  organismi  rationes 
internas,  quae  oculum  ad  affectiones  convulsivas  fa- 
ciant proclivem  ac  pronum.  Eae  tamen  vel  in  oculo 
ipso  vel  in  aliis  corporis  organis  obtinent  locum. 

a.  Causae  praedieponentes,  quae  in  oculo  ipso 

versantur. 

Huc  quidem  refertur  potentia  quaelibet  peccans, 
quae  oculi  sensibilitatem  ac  eadem  nixam  fibrarum 
muscularium  actionem  nimis  augendo  motus  ciet 
convuldvos , quales  e.  g.  in  oculi  inflammatione, 
amblyopia  et  amaurosi  erethica  conspiciuntur. 

b*  Causae  praedisponentes,  quae  aliis  organis 

adhaerent. 

His  praecipue  accenseri  possunt: 

«)  constitutio  corporis  laxa,  cui  haud  raro  procli- 
vitas ad  spasmos  inhabitat; 

/3)  morbi,  qui  vel  stimulos  corpori  servando  ido- 
neos detrahendo  vel  concentum  inter  systema  sensi- 
ferum -atque  motorium  abolendo  integrum  spasmos 
clonicos  valent  producere,  e.  g.  sanguinis  profluvia, 
seminis  aliusque  laticis  inquilini  nobilioris  emissio- 


nes , suppressio  haemorrhoidum  mensiumve,  catarr* 
hus , rheumatismus,  inflammatio  partium  cuiu  oculo 
nexum  ineuntium  penitiorem,  nimius  sanguinis  im- 
petus ad  caput,  neque  minus  febres  acutissimae; 

y)  Cachexiae,  e.  g.  hydropica  (inprimis  hydroceplia- 
lica),  arthritica,  scrofulosa,  scorbutica,  syphilitica; 

$)  Morbi  ipsi  convulsivi,  v.  c.  epilepsia,  chorea 
St,  Viti,  morbus  hystericus; 

*)  Aberrationes  mentis,  v,  c.  mania,  furor; 

£)  Vathemata  animi,  praeprimis  metus,  terror,  tris- 
titia. 

His  enumeratis  oriundi  nystagmi  seminibus  ex- 
ceptis et  aliae  corporis  rationes,  quae,  quamvis  a 
primario  naturae  consilio  haud  distantia,  nonnun- 
quam  tamen,  ad  dentitionis  difficilis  graviditatisque 

instar,  organismum  ad  spasmos  convulsivos  dis- 

* 

ponunt. 

2.  Causae  occasionales. 

Hisce  eas  noxias  significari  velim  potentias,  quae 
magis  extrinsecus  ortae  organismum  vexando  talem 
proliciunt  reactionem,  qualem  in  spasmis  clonicis  ex 
alio  fonte  profectis  observamus.  Ipsis  igitur  adnu- 
raerari  possunt: 

a.  Repentina  saepiusve  revocata  lucis 
in  oculum  irruentis  ac  denuo  ex  eodem  de- 
fugientis vicissitudo. 

Qua  quidem  causa  externa  potissimum  hippos 
saepius  nititur,  dum  lux  clarior  in  oculum  illapsa 
nervos  ciliares  nimis  stimulando  pupillam  ad  con- 
strictionem movet  perspicuam , defugiens  autem  ac 


cessans  aliud  functionis  momentum  — expansionem 

quidem  constrictioni  praegressae  congruentem  in 

iride  prolicit. 

Id  enim  phaenomenon  in  constrictione  et  ex- 
pansione iridis  conspicuum,  quamlibet  ad  scopum  vi- 
dendi referat  ideoque  cum  finibus  naturae  consentiat, 
nimio  tamen  exstante  ac  saepius  redeunte  incitam^n- 
to  in  morbum  abire  atque  faciem  spasmi  convulsivi 
ostendere  potest. 

b.  Potentiae  modo  magis  mechanico  ocu- 
lum vexantes,  e.  g.  arenula,  lacrymae  justo  acri- 
ores, serum  ac  mucus  irritans,  neque  minus  sordes 
primarum  viarum  et  vermes. 

Hae  tamen  causae  occasionales  potissimum  in 
nystagmo  bulbi  ac  iridis,  minus  jamjam  necesse  est 
accusentur  in  blepharospasmo  clonico,  qui  quidem 
inulto  facilius  vulneribus , ulcusculis  aliisque  vitiis 
palpebrarum  organicis  conficitur. 

c.  Metus,  cui  a manu  chirurgica  oculo 
adhibenba  datur  occasio,  e.  g.  in  cataracta  in- 
strumenti ope  chirurgici  dimovenda, 

Id  quippe  momentum,  cujus  enumerandis  in 
causis  nystagmi  praedisponentibus  mentionem  jam 
feci,  tantummodo,  quoniam  a re  extranea  cietur, 
quendam  hic  obtinet  locum. 

d.  Consuetudo  oculum  perinde  fere,  ac 
si  idem  spasmis  vexetur  clonicis,  movendi 
ex  impedimentis  oculi  interni  organicis  orta. 

Haud  raro  fit,  ut  homines,  qui  cataractam  par- 
tialem , humores  oculi  obfuscatos,  retinam  singulis 
in  locis  resolutam  vel  etiam  oculi  vitia  organica  ma* 


i5 


gis  minusve  superficiaria,  ad  corneae  indurationum  et 
excrescendarum  instar,  conqueruntur,  quam  frequen- 
tissime per  varios  motus  arbitrarios  variis  illis  visus 
integri  obstaculis  studeant  devincendis.  Allatis  hisce 
in  casibus  oculi  anxie  jactantur  ac  quasi  spasmis  clo- 
nicis correpti  moventur,  — quod  quippe  phaenome- 
non, etiamsi  ab  initio  secundum  aegroti  arbitrium 
studiumve  contingat,  serius  tamen  praeter  volunta- 
tem obvenire  et  in  nystagmum  verum  abire  potest. 

Quae  de  re  etiam  diplopia  a natura  per  strabis- 
mum tollenda  , antequam  haec  sanatio  ad  finem  per- 
venit, nobis  ob  oculos  ducit  statum,  ubi  motus  bul- 
bi, iridis  vel  etiam  palpebrarum  convulsivi  sunt. 
Idem  et  saepius  in  pupilla  arte  facta,  priusquam  ipsa 
ad  functionem  pupillae  consiliis  naturae  convenientis 
evecta  fuerit,  licet  conspiciamus. 


B.  Causa  proxima . 


Quum  quidem  nystagmus  ad  spasmos  pertineat 
clonicos,  nobis  nunc  erit  facile  intellectu,  utrumque 
morbum  una  eademque  natura  niti  interna. 

Reputanti  enim,  praesentiam  spasmorum  moti- 
bus arbitrariis  a naturae  consiliis  aberrantibus  agnos- 
ci, ipsos  vero  motus  sive  contractione  sive  expan- 
sione conspicuos  systemati  musculorum  adhaerere, 
mihi  necessarium  fere  videtur  existimem,  proximum 
omnium  spasmorum  fontem  in  concentu  fibrarum 

muscuiauum  et  nervorum  iisdem  imperantium  laeso 
ac  perturbato  verti. 

Spasmus  est  igitur  morbus  et  nervorum  et  mus- 
culorum systema  una  simulque  corripiens,  ea  tamen 
singularitate,  quod  sensibilitas  velut  momentum  le- 
gislativum,  irritabilitas  vero  velut  potentia  leges 
exsequens  affecta  apparet. 

Sin  autem  in  spasmis  sensibilitas  prius  quam 
musculorum  efficacia  laesa  esse  debeat:  potestne  ip- 
sorum fons  proximus  in  illa  poni? 

Quamvis  refutari  nequeat,  functiones  musculo- 
rum eificacia  nervorum  in  ipsos  agentium  niti,  hanc 
itaque  prius  exstantem  cogitari  posse,  quam  illas; 
habemus  tamen,  quod  reputemus,  systemati  etiam 
musculorum  propriam  inesse  efficientiam,  cujus  au- 
xilio vis  nervorum  immutetur  et  ad  scopum  irritabi- 
litatis regatur. 

Quando  verum  in  motibus  integris  irritabilitas 
ac  sensibilitas  intimo  tenentur  connubio,  et  eorum 
alienatio  ad  utriusque  momenti  deflexum  referri 
debet. 

Itaque  spasmos,  quod  ad  causam  spectat  proxi- 
mam, quia  in  iis  contractio  fibrarum  muscularium 
magis  minusque  praevalet,  morbis  irritabilitatis  ad- 
numerari  oportet.  Ubi  enim  haec  contractio  ut  plu- 
rimum pollet,  ibi  spasmus  tonicus;  ubi  autem  con- 
tractio alterum  irritabilitatis  momentum  penitus  non- 
dum superavit,  ita  ut  juxta  ipsam  etiam  expansio 
vigeat,  ibi  spasmus  versatur  clonicus. 

Ex  his  autem , quae  jam  modo  de  spasmis  in 
universum  edixi,  ad  causam  proximam  nystagmi 


colbgi  potest,  ipsum  simul  cum  spasmis  clonicis  una 
eademque  natura  gaudere  interna  nec  igitur  ex  alio 
fonte  oriri  nisi  ex  concentu  fibrarum  muscularium  et 
nervorum  in  ipsas  agentium  laeso  ac  perturbato,  qui 
quidem  motibu3  oculi  convulsivis  manifestatur. 

Nunc  autem  urgeamus  opus  erit  quaestionem, 
„quo  quidam  nexu  causae  nystagmi  remotae  ad  cau- 
„sam  ipsius  proximam  teneantur?  — Quomodo 
,, quaeritur,  fiat  ut  omnes  supra  enumeratae  poten- 
tiae, et  praedisponenteset  occasionales,  motus  oculi 
,, clonicos  progignere  valeant? “ 

Si  quidem  a justo  tramite  haud  aberraverim  di- 
cendo, in  quolibet  spasmo  affectam  sensibilitatem 
pro  primario  quasi  momento  causali  esse  habendam; 
tum  vel  magnum  ob  connexum  oculi  nervorum  inter 
se  invicem  vel  ob  ipsorum  cum  sensorio  communi 
concentum  non  solum  alia  oculi  parte  spasmis  cor- 
repta aliam  affici,  sed  etiam  cerebro  certa  quadam 
ratione  vexato  et  oculum  simili  modo  laborare  vix 
ac  ne  vix  quidem  videbitur  mirum. 

Quippe  qui  oculi  situm  atque  structuram  neque 
minus  ejusdem  functiones  hoc  utroque  momento  ni- 
xas rite  computaverit;  is,  quominus  oculus  organo- 
rum nobilium  nobilissimum  satis  ac  satis  aequet, 
minime  dubitabit.  Cerebro  enim  est  oculus  non  tan- 
tum adeo  vicinus,  ut  ipsi  haud  immerito  poeticum 
nomen  floris  cerebri  inditum  sit,  sed  etiam  digni- 
tate structurae  et  actionum  illi  simillimus. 

Quodsi  vero  organon  visus  cum  instrumentis 
«ensorii  communis  quam  arctissime  cohaeret  atque 
conspirat;  quid  mirum,  quod  omnes  fere  potentiae 

cerebrum  magnopere  corripientes  et  oculum  subigant 
morbo? 

Quae  autem  cum  ita  sint,  valet  nunc  disquisitio, 
,,qua  ratione  morbi  spastici,  inprimis  motus  convul- 
,,sivi,  sensorium  attingant  ?“ 

Plerique  morbi  speciem  spasmorum  prae  se  feren- 
tes  musculos  lacessunt  voluntatis  imperio  obedientes; 
id  imperium  concinit  cum  sensorio;  sensorium  in  ce- 
rebro obtinet  locum  ; cerebrum  autem  pro  fonte  om- 
nium nervorum  partibus  movendis  praedicatorum 
quodammodo  censetur:  quid  aliud  inde  colligi  potest 
nisi|existimatio,  omnibus  in  motibus  convulsivis  prae- 
ter voluntatem  occurrentibus  cerebri  efficaciam  ma- 
gis minusve  perturbatam  esse  ac  imminutam? 

Nystagmus  igitur  symptomaticus,  quippe  qui  ex 
aliis  nervorum  systema  vexantibus  morbis  pro  sede 
ab  ipso  distantibus  cogitatur  profectus,  illam  maximi 
momenti  legem  sensorio  constitutam,  pro  qua  inter 
latus  organismi  humani  animale  ac  mere  vegetativqm 
existit  discrimen,  valdopere  indicat  laesam  atque 
abolitam. 

Sensorium  itaque  motibus  animalibus  leges  olim 
praescribens  nunc,  ubi  nystagmus  morborum  symp- 
toma obvenit  aliorum,  suum  imperium  deperdidisse 
ac  idem  cum  in  partes  motu  animali,  tum  in  partes 
motu  gaudentes  vegetativo  transtulisse  videtur. 

Aliter  autem  se  habet  nystagmus  idiopa- 
thicus. — Quippe  qui,  quanquam  eandem  nystag- 
mi symptomatici  causam  confitens  proximam , origi- 
nem tamen  multo  simpliciorem  ducit.  Hujus  enim 
sedes  primaria  est  oculus  et  ad  ipsum  provocandum 

nullis  aliis  in  reliquo  corpore  dispersis  eget  semini- 
bus. Idcirco  fit,  ut  in  fiocce  spasmo  conficiendo 
fiaud  omnium  nervorum  adesse  debeat  affectio,  sed 
potius  oculi  sensibilitatis  cum  idonea  irritabilitate  ad 
unam  eandemve  efficaciam  conjunctae  alienatio  jam- 
jam  sufficiat.  Sensorium  quidem  haud  omnino  invi- 
olatum consistere,  quilibet,  qui  ejusdem  rationem  ad 
spasmos  clonicos  rite  consideraverit,  sine  longa  ani- 
mi haesitatione  fatebitur.  Idem  tamen  immutationem 
hic  patitur  longe  aliam  ac  in  nystagmo  symptomati- 
co. Etenim  in  illo  sensorium,  de  cujus  imperio  mo- 
tus omnium  organorum  voluntarii  dependent,  peni- 
tus fere  imminutum  atque  abolitum:  in  hoc  autem 

idem  affectum  quidem  apparet,  efficacia  tamen  leois. 
latoria  ad  alia  organa  arbitrio  inservientia  sese  ma- 
nifestante viget  ac  valet.  In  illo  sensorium  impe- 
rium  suum  quodammodo  omnino  deperdidit  ac,  ut  e 
magnetismo  petam  imaginem,  conductorem  virium 
immutatarum  ex  alio  ad  aliud  organon  transeuntium 
magis  minusve  aequat;  in  hoc  contra  ejusdem  effici- 
entia, dum  ipsa  in  oculum  agit,  vincta  quasi  quies- 
cit. — In  nystagmo  symptomatico  oculus  organi  si- 
bimet  ipsi  curantis  imperantisque ; in  hoc  autem  or- 
gani ab  aliis  corporis  partibus  dependentis  ac  jussi 
prae  se  fert  speciem. 

Sectio  quarta : 


Divisio  morbi» 

Priusquam  ad  nystagmum  ut  mihi  videtur  distri- 
buentium ingrediar,  rationem  ipsius  dividendi,  qua 
praeeunte  Plenkio  plerique  auctores  ophthalmologici 
usi  sunt,  paucis  enucleabo. 

Pro  eorum  quidem  auctoritate  hae  distinguantur 
necesse  est  species  nystagmi: 

1.  Nystagmus  a timore,  cui  manu  chirurgica 
oculo  adhibenda  datur  occasio; 

2.  Nystagmus  ab  arenula  aliisque  corpusculis  in 
oculum  illapsis  profectus; 

3.  Nystagmus  catarrhosus ; 

4.  Nystagmus  a saburra  primarum  viarum,  ut  in 
infantibus  verminosis  observatur  et  ex  signis  sabur- 
rae cognoscitur. 

5.  Nystagmus  symptomaticus,  qui  in  morbis  con- 
vulsivis , hystericis , epilepticis  et  in  gravidis  quan- 
doque observatur. 

Etiamsi  confiteor,  has  enumeratas  nystagmi  spe- 
ces  experientia  praeberi  singulas:  vix  tamen  refutari 
potest,  easdem  nulla  ratione  mere  logica  niti,  quo- 
niam ipsis  cum  contra  oppositionem  tum  contra  le- 
ges coordinationis  et  subordinationis  maximopere  pec- 
catum est. 

Quid  quidem  aliud  nystagmo  symptomatico  s. 
deuteropathico  opponendum  cogitari  potest  nisi  nys- 

tagmus  idiopathicus  s.  protopathicus?  Quae  -autem 
cum  ita  sint,  ei,  qui  rite  dispensare  consuevit,  spe- 
cies imo,  2do,  gio,  4to  loco  enorninatas  notione  nys- 
tagmi idiopathici  animo  complectatur  easque 
nystagmo  symptomatico  5to  loco  commemorato 
rite  opponat  necesse  videbitur. 

Quodsi  vero  hac  ratione  oppositio  constituitur 
logica:  nonne  altero  latere  peccatur  eo,  quod  notio 
nystagmi  prothopathici  hoc  modo  conformata  vel  jus- 
to angustior  apparet  vel  latior?  Angustior  enim, 
quia  ipsa,  ut  ex  causarum  remotarum  expositione 
elucet,  res  multas  commemoratione  satis  dignas  ex- 
cludit: amplior  contra,  quoniam,  saburrarum  exem- 
plo, potentias  noxias  magis  nystagmum  symptomati- 
cum s.  deuteropathicum  javantes  continet. 

Quam  ob  rem  hancce  nystagmi  distribuendi  ratio- 
nem esse  rejiciendam  puto  ac  mihi  persuasum  habeo» 

Num  ego  autem  aliam  edendo  institutionem  me- 
liorem me  nunc  praebebo  Apollinem? 

Nystagmus,  me  quidem  existumante,  pro  duo- 
bus tantummodo  momentis  rite  distribui  potest,  cum 
pro  causis  tum  pro  sede. 

Debet  distingui, 

I»  Qnod  ad  causas  attinet, 

a Nystagmus  congenitus  et  acquisitus. 

Congenitus  ille  nominatur  nystagmus,  qui 
causis  sine  perspicuis  jam  inde  a primo  natali  die  ex- 
stitit: acquisitus  autem,  qui  e potentiis  inimice 

in  organismum  agentibus  originem  duxit. 


Ille,  quem  quidem  Hippocrates  potissimum  ur- 
rarissime : lnc  saepius  obvenit»  — Fons  nvs* 

tagmi  congeniti  remotior  nos  adhuc  latet,  ejusdem 
autem  natura  interna  cum  vera  reliquarum  specierum 
indole  conspirare  videtur. 

Nystagmi  acquisiti  causae  remotae  sunt  omnes 
ii  morbi  ex  vita  irregulari  (vel  etiam  casu  ac  fortuito) 
exorti,  qui  in  oculo,  sensibilitatem  ipsius  perturban- 
do, irritabilitatem  excessivam  motibus  convulsivis  per- 
spicuam prolicere  valent.  Huc  itaque  pertinent  Con- 
gestiones caput  versus  et  oculos  sive  haemorrhoida- 
Jis  sive  alius  indolis;  affectio  catarrhalis,  rheumatica, 
scrolulosa;  omnes  morbi  spasmorum  clonicorum  spe- 
ciem prae  se  ferentes,  e.  g.  morbus  hystericus,  epi- 
lepsia, chorea  St.  \ iti  etc.  etc.  neque  minus  poten- 
tiae, quas  quidem  nomine  causarum  occasionalium 
jam  supra  exposui. 

b.  Nystagmus  idiopathicus  s.  protopathicu3  atque 
nystagmus  symptomaticus  s.  deuteropathicus. 

Ille  oculum  primario;  hic  autem  secundario  sive 
a causa  aliorum  morborum  refert  correptum.  Ille  et 
congenitus  et  acquisitus;  hic  tantummodo  magis  mi- 
nusve  acquisitus  cogitari  potest.  Ille  saepenumero 
continuus;  hic  semper  periodicus  s.  intermittens  oc- 
currit. Nystagmus  idiopathicus  vel  iis  nititur  causis, 
quas  potentiis  praedisponentibus  in  oculo  ipso  ver- 
santibus attribui,  vel  ex  causis  supra  enominatis 
occasionalibus  proficiscitur. 

Nystagmus  symptomaticus  s.  deuteropathicus 
omnia  ea  momenta  incusat  causalia,  quae  enumeran- 
dis in  causis  praedisponentibus  jam  supra  nuncupavi. 


At  haud  solum  pro  causis  dividatur  necesse  est 
nystagmus,  sed  etiam 

II.  pro  sede 

a)  in  nystagmum  bulbi  e.  nystagmum 

b)  in  nystagmum  iridis  s,  hippon;  ae  denique 

c)  in  nystagmum  palpebrarum  s.  blepharospasmum 
clonicum. 

Haec  enim  distributio,  de  qua  in  voce  nystag- 
mi instituenda  jam  uberius  disserui,  quia  nystagmus 
pro  loco  singulari  affecto  semper  certam  quandamve 
praebet  peculiaritatero , neutiquam  videtur  superflua. 
Nam  nystagmus  stricte  sic  dictus  atque  hippus  mo- 
menti censeantur  opus  est  multo  majoris  quam  ble- 
pharospasmus clonicus.  Uterque  illorum,  et  symp- 
tomaticus et  idiopathicus,  vel  universi  corporis  vel 
inprimis  oculi  labem  ac  correptionem  portendit  ma- 
jorem quam  blepharospasmus  clonicus,  sive  idem 
sit  symptomaticus  sive  idiopathicus.  Nystagmus 
atque  hippus  plerumque  una  et  simul;  ra- 
rius autem  alternis  occurrit  vicibus. 

Nystagmus  palpebrarum  illis  accedens  gradum 
labis  indicat  summum;  ab  illis  autem  secretus  et 
quasi  integer  exstans  magis  casu  et  fortuito  videtur 
exortus  ac  ne  flocci  quidem  censendus. 

Quod  ceteroquin  ad  causas  harum  specierum 
attinet;  ipsae  eaedem  ad  illas,  quibus  nystagmus 
idiopathicus  ac  symptomaticus  nititur,  referri  pos- 
sunt, quo  quidem  fit,  ut  haecce  nystagmi  distributio 
pro  sede  facta,  ratione  causarum  habita,  jamjam  in 
priore  quodammodo  observetur  contenta. 


Sectio  quinta : 


Prognosis. 

Si  quidem  physiognomi  ac  medici  aevorum  om- 
nium  offirmant,  indolem  vultus  frequentissime  veram 
j- - .mi  ve  non  solum  animi  mentisque  sed  etiam  cor- 
poris naturam  significare:  quid  mirum,  quod  oculi, 
v utis  iaciei  nobilissimae,  alieni  adfectus  statum  bo- 
nae valetudinis  valdopere  immutatum  saepenumero 
portendant?  Nam  tali  consensu  cum  reliquis  orga- 
,:1S  ac  eo  cervorum  numero,  quo  quidem  ille  con- 
nexus nititur,  nulla  ceterarum  corporis  partium  gau- 
det, quam  oculus! 

Partes  ipsius  externae  numerum  suorum  nervo- 
rum majorem  a ramo  primo  ac  secundo  nervi  trige- 
mini, minorem  autem  a nervo  faciali  petunt;  oculo 
ipsi  inserviunt  nervus  opticus,  oculomotorius,  troch- 
learifi  atque  nervus  patheticus,  quippequi  cum  ramo 
nervi  trigemini  secundo  radicem  nervi  intercostalis  s/ 
nervi  sympathici  n axi  ui  constituit. 

Qui  autem  hancce  oculi  structuram  accuratius 
computaverit,  is  minime  ibit  infitias,  id  organon  tam 
inultis  nervis  exornatum  ac  eorum  auxilio  tam  late 
longeque  (in  organismum  agens,  systemate  reliqui 
corporis  nervoso  immutato,  mutari. 

Inde  itaque  fit,  ut  nystagmus,  quoad  aliorum 
morborum  symptoma,  universum  corporis  systema 
nervosum  portendat  immutatum,  ejusdem  autem  g-ra- 


vitas  pro  indole  uniuscujuslibet  morbi,  quocum  co* 
haeret,  sit  dijudicanda. 


I.  Praesagia  quaedam  nystagmi  symp- 
tomatici. 

Prognosis  nystagmi  symptomatici  non  solum 
pro  natura  morbi,  quocum  conspirat,  sed  etiam  pro 
tempore,  quo  idem  procedit,  censeatur  oportet. 

Nystagmus  quidem  symptomaticus,  qui  in  mor- 
bis obvenit  diuturnis,  minoris  est  momenti,  quam 
nystagmus  ejusdem  speciei  acutis  in  morbis  conspi- 
cuus. Nam  idem,  si  mali  hysterici,  epileptici,  ma- 
niaci, choreae  St.  Viti,  doloris  faciei  Fothergilli 
aliorumve  morborum  convulsivorum  prosequitur  im- 
petus vel  eas  antecedit,  saepius  nil  aliud  nisi  gra- 
dum horum  morborum  paulo  auctum  indicat,  sae- 
pius autem  ulla  fere  sine  significatione  incedit» 
Quodsi  vero  nystagmus  in  morbis  acutis,  e.  g.  fe- 
bribus inflammatoriis,  in  hydrope  cerebri  inflamma- 
torio, in  dentitione  difficili  aliisque  morbis  nervorum 
systema  magnopere  corripientibus  apparet:  idem 

semper  tam  gravem  cerebri  affectionem  portendit,  ut 
inde  haud  raro  phrenesia  vehementissima,  mania 
furibunda  aliaque  phaenomena  mortem  instantem 
significantia  colligi  possint. 

1’raesagia  ceteroquin  nystagmi  symptomatici, 
quoad  singulas  ejusdem  species,  vix  ac  ne  vix  qui- 
dem differentiam  praebent,  quam  ob  rem  de  rationi- 
bus uniuscujuslibet  speciei  prognosticis  disserere 
non  est  necessarium. 


2.  Prognostica  quaedam  nystagmi  idio- 
pathici. 

Nystagmi  idiopaLhici,  cujus  semina  in  oculo  ip- 
so neque  in  aliis  organis  jacent  dispersa,  prognosis 
magis  ad  hoc  singulare  organon,  quam  ad  alias  cor- 
poris partes  refert,  qua  quidem  ratione  idem  mino- 
ris momenti  quam  nystagmus  symptomaticus  totius 
corporis  affectionem  portendens  censeri  potest.  At- 
tamen exstant  exempla,  quibus  nystagmus  idiopathi- 
cus, siquidem  labem  oculi  innuat  magnam,  nystag- 
mum symptomaticum,  qui  haud  raro  generalium  sys- 
tematis nervosi  adfectuuin  vitae  haud  proprie  mi- 
nantium edit  symptoma,  gravitate  magnopere  su- 
perat. 

Ad  nystagmi  vero  idiopathici  auctoritatem  prog- 
nosticam rite  dijudicandam  singulas  ejusdem  species 
neque  minus  causas,  quibus  singulae  nituntur,  repu- 
temus opus  fere  videtur. 

a,  Nystagmus  idiopathicus  palpebrarum, 
s,  bepharospasmus  clonicus  idiopathicus. 

Hic  crebro  ipsis  in  hominibus  valetudinis  opti- 
mae occurrens  nonnisi  sensilitatem  palpebrarum  ac 
musculorum  easdem  moventium  praesagit  inauctara. 

At  jam  in  pejus  est  ille  vertendus , sin  a vulne- 
ribus .aliisque  externis  potentiis  integritatem  oculi 
valdopere  vexantibus  profectus  fuerit,  neque  minus, 
si  cum  nystagmo  bulbi  ac  hippo  una  simulque  in- 
cedit. 


b,  Nyetagmu3  bulbi 

ac  V idiopathicus. 

c.  Nystagmus  iridis  j 

Quarum  utraque  nystagmi  species  pro  indole 
atque  origine  inter  se  invicem  tantopere  concinit, 
ut  alterius  praesagia  cum  alterius  gravitate  prognos- 
tica intime  cohaereat. 

Forma  utriusque  morbi  idiopathici  non  semper 
ejusdem  arbritrii,  sed  potius  pro  causis  diversis  di- 
verse interpretanda  est. 

Ubi  enim  causarum  occasionalium  litera  a , b et 
c,  nystagmi  idiopathici  et  bulbi  et  iridis  innuunt  fon- 
tem, ibi  ad  eum  exstinguendum  spes  optima  affulget. 
Ubi  autem  oriundi  nystagmi  illa  semina  sub  litera  d 
causarum  occasionalium  componderata  existunt:  ibi, 
quoniam  ob  organon  ipsum  quam  miserrime  lacessi- 
tum atque  correptum  cura  vixdum  admitti  potest, 
prognosis  dubia  vel  imo  pessima!  Meliora  tamen 
praesagit  nystagmus,  qui  inter  diplopiam  atque 
strabismum,  cujus  auxilio  illa  non  raro  amovetur> 
nonnunquara  interponitur;  neque  minus  etiam  nys- 
tagmus ille  idiopathicus,  qui,  pro  ratione  jam  supra 
descripta,  pupilla  arte  facta  conficitur. 


Quamlibet  mihi  reliquum  sit,  de  tertia  partitio- 
ne nystagmi  in  congenitum  et  acquisitum  disserere; 
nullam  aliam  hujusce  mentionem  facere  audeo,  quam 
ut  omnia  partim  de  nystagmo  symptomatico  partim 
oe  idiopathico  dicta  non  minus  ad  nystagmum  spec- 
tent acquisitum ; ut  autem  de  semiotica  nystagmi 


congeniti  gravitate,  quia  ipsius  ratio  ad  reliquum 
corpus  interna  satis  latet,  vixdum  disseri  possit. 

Fortasse  autem  licitum  erit  conjectare,  nystag- 
mum congenitum  magis  minusve  praedispositionem 
organismi  ad  motus  convulsivos  arguere. 


Sectio  sexta. 


Therapia. 

,,Qui  bene  distinguit  bene  medebitur! 11 

Certa  hujus  sententiae  fides  praecipue  nystagmo 
probatur  curando.  Nam  quanta  causarum  diversitas, 
tanta  et»am  praesidiorum,  quorum  auxilio  nystagmus 
fugetur!  Qui  itaque  indolem  nystagmi  tollendi  pro- 
priam, natura  ipsius  interna  neque  minus  simplici- 
tate sive  complicatione  accuratius  componderata, 
rite  perscrutatus  fuerit:  is  de  eligendis  remediis  ac 

eorum  vel  praestantia  vel  inutilitate  neutiquam 
dubitabit. 

Quae  autem  cum  ita  sint,  haud  parvi  nunc  ha- 
beo edere  institutiones,  quae  uniuscujuslibet  instan- 
tis nystagmi  curationi  inserviant  atque  sufficiant. 

Fst  igitur  mihi  propositum,  secundum  princi- 
pia, quae  in  dividendo  nystagmo  secutus  sum,  et 
quasdam  medendi  regulas  nunc  instituere. 


I.  De  cura  nystagmi  symptomatici. 

Medicorum  est  nemo,  quem  fugiat,  omnes  affec- 
tiones symptomaticas  morbo,  quocum  cohaerent, 
sublato  optime  tolli. 

Quodsi  vero  quilibet  nystagmus  symptomaticus 
ex  morbis  promanat,  qui  aut  prout  convulsiones  re- 
vera incedunt,  aut  saltem  ad  motus  convulsivos  dis- 
pergunt semina;  omnia  ea  et  medici  et  aegroti  cona- 
mina, quae  vel  ipsos  ejusmodi  spasmos  vel  eorum 
oriundorum  opportunitatem  detrudere  valent,  usu 
laudeque  erunt  dignissima. 

Quaenam  vero  sunt  illa  conamina?  Quibusnam 
praesidiis  aptissime  hicce  depellitur  hostis? 

Quot  morbi,  quos  concomitatur  nystagmus;  tot 
praesidia,  quibus  ipse  fugatur!  Itaque  fit,  ut  nystag- 
mus symptomaticus  nunc  remediis  antispasmodicis 
nunc  antispasticis  seu  revulsivis,  modo  resolventibus 
modo  adstiingentibus , jam  roborantibus  jam  debili- 
tantibus devinci  possit;  eoque  contingit,  ut  modo 
antihysterica  modo  antepileptica,  nunc  antarthritica 
nunc  antiscrofulosa , jam  anthelminthica  jam  antica- 
tarrhalia  etc.  etc.  contra  hocce  symptoma  ut  pluri- 
mum valeant. 

Nil  aliud  inde  colligi  potest  quam  fore,  ut  me- 
dicus ille,  qui  sinceram  veramve  indolem  morbi, 
quocum  nyst  gtnus  conspirat,  rite  ac  circumspecte 
reputaverit,  id  etiam  symptoma  facillime  devin- 
cat atque  summoveat. 

Quodsi  autem  causa  sublata  non  semper  tollatur 
efiectus  atque  nystagmus  symptomaticus  saepius  post 

inorbum , quo  ipse  nititur,  fugatum  pergat:  tum 

idem  veluti  proprius  morbus  considerari  atque  iis- 
dem fere  remediis  ac  nystagmus  idiopathicus  curari 
potest, 

II.  De  superando  nystagmo  idiopathico. 

Quemadmodum  medici  nystagmum  symptomati- 
cum debellaturi  oculus  minus  quam  alia  organa  atque 
systemata  interesse  debuerunt;  ita  in  cura  nystagmi 
idiopathici  oculus  omnium  organorum  soJus  sedulita- 
tem medici  exigit.  Nam  semina  hujus  nystagmi  ocu- 
lo ipsi  inquilina  alio  in  organo  noD  sunt  indaganda! 
Quoniam  autem  nystagmus  idiopathicus  proprium 
ac  sui  generis  refert  morbum,  peculiarem  etiam  cu- 
randi methodum  postulat.  — Quaenam  vero  sunt 
praesidia,  quorum  ope  hicce  pellatur  hostis?  Status 
quidam  ac  fixus  eorum  ordo  non  datur!  Qui  igitur 
in  ipsius  causas  atque  naturam  diligenter  inquisiverit, 
is  solus  eundem,  sin  secus  curatio  obtingere  queat, 
felicissime  expugnabit. 

Ubi  quidem  causae  dynamicae  peccaverint,  v, g, 
pathemata  animi,  ut  metus,  iracundia,  terror  *,et: 
ibi  eorum  dejectio,  quam  medicus  aegroto  blande  al- 
loquens  haud  raro  juvat,  medicamen  erit  praestantissi- 
mum.  Multo  difficilius  hicce  nystagmus,  si  consu- 
etudine suffultus  sit,  fugari  potest.  At  res  semper 
infonte  hujus  consuetudinis  vertitur!  Quandoenim 
cataracta  partialis  aliaque  ejusmodi  obstacula  aegro- 
tum ad  nystagmum  commovere:  tum  exercitata  atque 
agilis  manus  chirurgica  optimam  praebebit  medelam. 
Quodsi  vero  illa  consuetudo  ratione  vitae  oculo  sen- 

siferae  Jaesa  nitatur:  plerisque  remediis  in  amblyopia 
atque  amaurosi  commendatis  ac  pro  individua  horum 
morborum  natura  electis  uti  possumus. 

Nystagmus  idiopathicns,(qut  e diplopia  strabismi 
auxilio  sananda  originem  duxit,  nullo  remedio  turba- 
ri debet.  Ubi  autem  strabismus  nystagmum  con- 
ciliaverit, ibi  hicce  per  remedia,  quae  illum  superant, 
tollendus. 

Nystagmus  idiopathicus  ex  arenula  in  ocu. 
Ium  illapsa  aliisve  potentiis  mechanicis  oculum 
irritantibus  exortus,  hisce  dimotis,  cedit. 

Haud  raro  denique  contingit,  ut  nystagmus  idi- 
opathicus nimia  oculi  s en s i bi  1 i ta t e conficiatur, 
quae  vel  congenita  vel  etiam  acquisita  sive  a morbis  qui- 
busdam praegressis  conciliata  existere  potest,  — Qua 
quidem  data  conditione  omnia  ea  remedia  , quae  im- 
modicam hancce  incitabilitatem  frangere  valeant,  ma- 
ximopere  erunt  laudanda.  At  tantum  abest,  ut  illa 
incitabilitas  fines  naturae  transgressa  ac  prolixa  agili- 
tate conspicua  vim  oculi  sensiferam  indicet  auctam, 
ut  plerumque  ipsius  prostrationem  innuat  ideoque 
medicaminum,  quae  hydrogene  scatentia  meram  ner- 
vorum oculi  efficaciam  ac  energiam  juvare  solent, 
adferat  necessitatem. 

Qua  de  causa  hyoscyamus,  crocus,  lausocerasus 
opium  ac  denique  belladonna  omnibus  ceteris  ad  nys- 
tagmum idiopathicum  fugandum  electis  valdopere 
antecellent  praesidiis. 

Quomodo  autem  ea  adhiberi  debent? 

Si  nystagmi  idiopathici  velut  morbi  localis  repu- 
taverimus indolem:  verum  illorum  remediorum  effee* 

tum  potissimum  ex  adhibitione  proficisci  externa  ac 
topica,  haudquaquam  infitiabimur. 

Forma  ceteroquin,  qua  illa  ad  locum  affectum 
ipsum  vel  ab  eodem  haud  procul  admoveantur,  pro 
rerum  conditione  a medico  optime  dijudicanda  de- 
pendet. 

At  non  tantum  ope  remediorum,  quae  ad  laesam 
oculi  sensibilitatem  immutandam  ac  corrigendam  im- 
mediate agunt,  sed  etiam  methodi  curandi  auxilio 
revulsivae  illi  nystagmo  erit  medendum  idiopathico. — 
Haud  igitur  sine  jure  laudantur  vesicantia,  se- 
tacea,  fonticuli  atque  cauterium  et  potentiale 
et  actuale,  quae  quidem  irritamenta  ab  oculo  nunc 
propiusn  unc  remotius  adplicentui  necesse  est.  Neque 
minus  complures  medici  aquam  frigidam  in  ocu- 
lum  guttatim  decidentem,  magnetismum,  e- 
1 e c t r i ci  ta  t e m et  galvanismum  proposuere,  qua- 
rum enim  dynamice  agentium  potenriarum  efficacia  hoc 
in  morbo 'mere  dynamico  saepius  jamjam  exsplenduit. 

Nunc  restat  commemorare,  nystagmum  sympto- 
maticum morbis,  quos  concomitabatur , devictis  su- 
perstitem eadem  ratione  ac  nystagmum  idiopathicum 
fugari  posse.  Quam  ob  rem  singularia  de  illo  prae- 
cepta therapeutica  nunc  dare  necessarium  haud 
censeo. 

Antequam  vero  de  cura  nystagmi  loqui  desierim: 
necesse  erit  binis  verbis  profitear,  distinctionem 
nystagmi  symptomatici  ac  idiopathici  ad  instituenda 
tollendi  liujusce  morbi  praecepta  maximi  esse  mo- 
menti. Nam,  nystagmo  congenito  excepto,  omnia 
de  cura  nystagmi  symptomatici  ac  idiopathici  disserta 


ad  quodlibet  aliud  morbi  hujus  curandi  genus  con- 
ferri possunt.  Nystagmus  autem  congenitus,  cujus 
natura  nos  latet,  medendi  regulas  vixdum  admittit, 


Epicrisi  s. 

Ecce  hanc  dissertatiunculam  1 eveni , tenuem  ac 
omni  eruditione  destitutam!  Quamquam  ipsius  par- 
tem, lector  benevole!  mente  tua  perstrinxeris,  ubi- 
que, quod  vitio  mihi  vertas,  invenies. 

Quin  etiam  auctoritates  quae  in  qualibet  alia 
dissertatione  diligenter  accumulatae,  haud  exiguam 
olent  doctrinam,  hoc  in  libello  desideras!  Nam  tan- 
tum abest,  ut  auctoritates  foenerando  relata  retule- 
rim, ut  quae  meo  placuerunt  genio,  prodere  ac  mea 
sponte  et  refutanda  et  laudauda  conscribere  maluerim. 

Sin  autem  mihi,  quoniam  haud  parvo  arbitrio 
usus  sum,  censura  mitior  vixdum  arrideat:  quid  mi- 
rum, quod  sollicito  animo  revolvam  illud  poeta# 
effatum : 

H Nf^f <r<5  xx)  ts  %x\ivut 

Mijt’  r 1 7roie7v,  /xvt'  d%xhivx  Aiytt». 


CURRICULUM  VITAE 

EX  DECRETO 

GRATIOSAE  FACULTATIS  MEDICAE 
BEROLINENSIS 
ADJECTUM. 


jTigo,  Carolus  Lorenz,  Hirschbergae,  Silesiae  oppido 
inferioris,  die  XVI  mensis  Augusti  A.  MDCCXCIV 
optimo  patre,  qui  regii  disciplinae  publicae  curatoris 
fungebatur  officiis,  ac  inatre  summa  pietate  in  aeter- 
num colenda,  quorum  quippe  parentum  jam  pluribus 
ab  annis  doleo  mortem,  natus  sum.  Litterarum 

primordjjis  in  scholis  privatis  imbutus,  urbis  patriae 
gymnasium  Clar.  Koerber  directore  florens  ac  vigens 
adivi.  Ibi  per  septem  annos  illis  praecipue  institu- 
tus sum  literis,  quae  a disciplinis  in  universitate 
literaria  tractandis  excipiantur  necesse  habetur.  Ita 
factum  est,  ut  A.  MDCCCXIII  testimonii  maturita- 
tis auxilio  mihi  contingeret  studia  academica  sube- 
undi potestas.  At  tantum  abfuit,  ut  illa  persecutu- 
rus me  \ ratisla  viam  potuissem  conferre,  ut  armorum 
gratia,  quae  quidem  capere  Rex  Clementissimus 
quemlibet  meliorem  jusserat  civem,  hanc  urbem  mea 

sponte  peterem.  Armis  autem,  quae  annis  MDCCCX111 
et  XIV  contra  Franco- Gallos  ferebantur,  silentibus 
Vratislaviam  reversus  ibique  Cei.  Lir>k  t.  t.  Rectore 
Magnifico  a.  d.  XVIII  mens.  Octobris  numero  civi- 
um academicorum  adscriptus,  hisce  operam  navavi 
disciplinis.  Praelectionibus  de  logice  et  physice, 
quarum  alteram  Cei,  Thilo,  alteram  Cei.  Steffens 
habebat,  interfui;  encyclopaediatn  medicam  neque 
minus  medicinae  historiam  Cei.  Link,  anatomiam  et 
theoreticam  et  practicam  Cei.  Otto  et  Hagen  me 
docuerunt. 

Quum  vero  A.  MDCCCXIV  denuo  erupisset 
patriae  hostis  et  ego  meum  esse  censerem,  mediis  in 
iis  versari,  qui  opus  pro  patria  gloriose  initum  ad 
salubrem  exitum  conabantur  perducere,  iterum  ad 
arma  juravi,  A.  MDCCCXV  bello  felicissime  ex- 
pugnato ^ ut  Berolini  Cei.  Schleiermacher  t,  t. 
Rectore  Magnifico  inter  cives  hujusce  almae  musa- 
rum  sedis  a.  d.  XVIII  mens.  Aprilis  reciperer, 
factus  sum  redux,  a quo  tempore  his  gavisus  sum 
praeceptoribus.  Beat.  Kiesewetter  de  mathematice, 
psychologia  atque  aesthetica  disserentem  audivi;  111» 
et  Cei,  viros  Hermbstaedt,  Turte  et  Ermann  disci- 
plinarum chemicarum  et  physicarum  habui  doctores} 
doctrinarum  naturalium  encyclopaediae , naturae  hi- 
storiae, botanicae  ac  pharmacologiae  duce  Cei.  Link 
incubui;  111.  Rudolphi,  Knape  et  Cei.  Rosenthal 
anatomiam  mihi  tradiderunt  specialem;  physiologiam 
111.  Rudolphi,  Cei.  Horkel  et  Cei.  Osann  audivi  do- 
centes; pathologia,  materia  medica  ac  therapia  me 

imbuerunt  111.  Hufeland  s.,  Cei.  Hufeland  j. , Cei. 

Osann,  Cei.  Richter  et  IU.  Horn;  disciplinis,  quae 
ad  chirurgiam,  ophthalmologiam  nec  non  artem  ob- 
stetriciam spectant,  IU.  Graefe,  Cei.  Bernstein  , Cei 
Rust,  Clar.  Mursinna  et  Kluge  doctoribus,  navavi 
operam.  Ut  denique  medici  atque  chirurgi  in  opere 
versantis  exornarer  praestantia,  111.  virorum  Berends, 
Hufeland,  Graefe,  Cei.  Rust,  Clar.  Kluge  instituta 
clinica  frequentare  nunquam  neglexi. 

Tentamine  vero  et  examine  rigoroso  coram  Gra- 
tiosa Facultate  Medica  rite  peractis,  dissertationem  de 
nystagmo  conscriptam  nec  minus  theses  sum  defen- 
surus, quo  quidem  facto  existimo  fore,  summos  in 
utraque  medicina  ut  adipiscar  honores. 


THESES  DEFENDENDAE. 


I.  Staphyloma  pellucidum  conicum  nil  aliud  est 
nisi  tunicae  aquei  humoris  ruptura. 

II.  Systole  atque  diastole  arteriarum  omnino  ne- 
gari nequit. 

III.  Furorem  (maniam)  sine  mentis  perversitate 
(paranoia)  existere  contendo! 


